**Д О К Л А Д**

 **за дейността на НЧ „Напредък 1884“ гр.Килифарево**

 **през 2021г.**

Съгласно Закона за народните читалища, читалищата са традиционни самоуправляващи се български културно-просветни сдружения в населените места, които изпълняват и държавни културно-просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание. През изминалите две години дейността на читалище „Напредък 1884”град Килифарево и всички останали институции работещи с хора и публики беше затруднена от създалата се сложна епидемична обстановка.

Десетилетия читалищата са издържали повратностите на времето, създавани са в условия на мизерия, робство и са функционирали независимо при какви обществени политически строеве. Те са авторитетни и стабилни институции и затова са необходими и днес на обществото.

 С появата на народните читалища се създават и първите общодостъпни **библиотеки** в страната, най-старите културни институти в България. Те са основните хранилища и разпространители на знания и информация, а **библиотечната дейност** е една от основните дейности на читалището. Тя ще бъде насочена към превръщането на библиотеката в съвременен обществен информационен център, полезен ефективен участник в процесите на информационното осигуряване на гражданите; попълване и обогатяване на библиотечния фонд с нови и интересни заглавия от различни области на знанието; участие в проекти на Министерство на културата за попълване на фонда по програма „Българските библиотеки, съвременни центрове за четене и информираност” и др. сходни програми; популяризиране на книгата и четенето. От 2016 година с Удостоверение № 1437 библиотеката е вписана в информационния регистъра на обществените библиотеки към Министерство на културата, като всяка година в онлайн режим се попълват изискуеми данни за същата, като попълващият носи отговорност за верността им. Дейността и е подчинена на читателските интереси и търсения, като обслужва различни категории читатели.

 От 2004г.библиотеката се помещава в нова сграда, заедно с изложбената зала „Янко Маринов” – дарение на наш съгражданин. От 2006г. започва работа с електронен каталог E – lib, от 2009 г.работи по проект „Глобални библиотеки България”, а от месец юни 2014г.се обединиха двата отдела за

* 2 -

деца и възрастни в обща сграда, в светли и просторни зали на ул.”Ал.Стамболийски” .

 Библиотеката е обзаведена със съвременни технически и комуникационни средства, с оборудвана интернет зала, която е на свободен достъп за ползватели на библиотеката. Книжният фонд периодически се обновява от собствени средства, дарения и спечелени проекти. Изготвят се библиографски справки по искане на читатели, витрини във връзка с бележити дати и годишнини,изложби, четения, открити уроци с ученици и деца от детската градина, а традиция стана в детския отдел на библиотеката да се приемат нови читатели - малките първокласници, като им се връчват читателски дневници, с цел зараждане и интерес към книгата. От 2021г. по продължение на съвместна инициатива между Председателя на Общинския съвет г-н Венислав Спирдонов и Регионална народна библиотека П.Р.Славейков” Велико Търново стартира кампания под надслов”Ела в читалищната библиотека”. Идеята е за насърчаване на любовта към книгите, четенето и увеличението на книжното богатство, чрез поощряване на дарителството за читалищните библиотеки. Тук е мястото да отбележа, че вече втора година читалищното настоятелство дарява книги на библиотеката в ОУ”Н.Рилски” при откриване на учебната година под мотото ”С книга, вместо букет цветя” и за празника на училището, с цел обогатяване на библиотечния фонд.

 В читалищната библиотека през 2021 годините са закупени и дарени 82 тома литература, а читателите наброяват 292, от които до 14 години 59, а над 14 години - 233

 Забелязва се спад на читатели, защото последните две години живеем в трудни времена и не само в нашата страна, а в целия свят. Добре проличават резултатите и при нас, следствие разпространението на COVID – 19.

 На разположение са годишните течения на Държавен вестник от 1970 г. до днес. Абонамента е ограничен до «Държавен вестник» и един от местните в-к »Борба». Към момента библиотеката притежава 21068 тома научна, художествена и детска литература. Библиотечните документи са инвентирани и заведени в Книгата за движение на библиотечния фонд. Основна цел в библиотечната дейност е привличане на читатели от най- ранна детска възраст. Затова се провеждат информационни уроци с учениците от началния курс, в които те се запознават с библиотеката и се създава интерес към четенето на книги. Освен това библиотекарят запознава младите читатели с наличните енциклопедии по география, справочници ,които се предоставят за ползване в читалнята. Благодарение на проекта

* 3 -

„Глобални библиотеки” имаме възможност да разширяваме обслужването на читателите ни по нетрадиционен начин, като следим посещенията в компютърната зала и оказваме компетентна помощ на посетителите. Библиотеката е място, което дава достъп на всички категории читатели, дори и в епидемична обстановка при спазване на защитни мерки. Всички проведени от читалището мероприятия се осъществяват и с участнието на библиотечните работници .В навечерието на коледните и пролетни празници, библиотеката става детска работилница за изработка на сурвакници , новогодишни подаръци, картички и мартеници, където активни читатели са учениците от началните класове.

Друг съществен момент в дейността на читалището е

 **Любителското художествено творчество**

Сред основните направления в традиционната читалищна работа е създаването на условия за творческа изява на съставите. През отчетния период работиха следните колективи: **Фолклорна група за обработен фолклор„Гайтани”,** квартет „Килифарево”, група за градски песни „Балкански полъх”, трио „Чар”, дует „Иванови”под ръководството на Делян Пенчев и Клуб „Традиции” с ръководител Роман Петров. Възстановиха се репетициите от новия творчески сезон 2021/22г. с танцова формация „Фолклория” под ръководството на хореографа Полина Нейкова и се откри Клуб за изработване на предмети с квилинг и декупаж под ръководството на Стела Георгиева с участието на деца от училището в града. Усилията на всички групи основно бяха насочени в организацията и изпълнението на дейностите заложени в културната програма. На всички е известно, че поради епидемичната обстановка, много от проявите не се състояха.По тези причини вече втора година Коледарската група не зарадва нашите съграждани и не обходи домовете, както повелява традицията, въпреки нашето желанието и това на коледарите.

 През месец май се възстановиха репетициите на фолклорна група „Гайтани” и групата за градски песни „Балкански полъх” и успяха да се представят в Националния фолклорен фестивал „Насред мегдана в село Арбанаси”, ХII-тия Национален фестивал „Спомени в песни” град Попово, където група „Балкански полъх печели трето място от общо 40 формации с над 250 изпълнители в категория естрадни песни- камерни групи.Достойно се представи групата, макар и в камерен състав на празника „Свети дух” село Ялово, където гост бе министъра на здравеопазването Костадин Ангелов, в Общинския празник на градската песен „Засмяна пролет-Дебелец”. Планирани и заявени бяха още участия на съставите, но.. Килифарево стана

* 4 -

едно от огнищата на заболеваемостта през месец август и това попречи дори за провеждането на поредния Национален конкурс „Усукано по килифарски”, в който бяха записани повече от 70 участника и само дни преди провеждането му се отмениха всички масови мероприятия, дори на открито.Клуб „Традиции”и читалището бяха създали напълно необходимата организация и подготовка за проявата, но… тогава настъпи най-страшното, защото това засегна и голяма част от участниците в групите, което попречи на проявите им до края на годината.Единствено новосформирания Клуб за изработване на предмети с квилинг и декупаж под ръководството на г-жа Стела Георгиева участва в онлайн коледен конкурс в категория ръчно изработени предмети, картички, подаръци и други в село Васильово, община Тетевен и бе удостоено с Диплом за най-атрактивно представяне – коледен венец, коледна картичка и подарък с коледен мотив и оформи изложбен кът в библиотеката. С отделни групи четохме коледни приказки, рисувахме на коледна тематика и други.

 Вратите на читалището не винаги са отворени за организиране на мероприятия от всички институции, работещи на територията на града - кметство, училище, младежки дом, детска градина, градски музей, клуб на пенсионера, поради епидемичната обстановка в страната и налаганите мерки, но все пак успяхме през годината да проведем при строги епидемични мерки отложения „Магичен цирк” с участието на Боби шоув читалището, с подкрепата на Национален фонд „Култура” град София, посветен на 150 години светско образование в Килифарево. Читалищното настоятелство дари книги на библиотеката в училището – реновирана по проект за първия учебен ден и се включи активно в инициативата „Нова гора”, обединени с „Гората БГ”, община Велико Търново, Кметство Килифарево - домакин и други, където доброволци засадиха над 500 дръвчета върху старото сметище до Килифарево на връх Цветница, а отец Йоан извърши водосвет на новата гора и освети върбови клонки, които раздаде на доброволците и организаторите. В двора на ЦДГ „Надежда” се проведе празника на детето – 1 юни, съвместно с ученици от ОУ”Н.Рилски”, който премина с много игри, музика и закачки.

 Българските читалища са институция, която съхранява нашата нация в най-критичните моменти от историята ни, но тези смутни времена не подминаха и нас.Прекрасно личи активния живот в читалището до момента, когато настъпи тази страшна болест. Хората се оплашиха, забранено ни беше месеци да работим с групите, затвориха ни и какво ли още не…Отпаднаха толкова много културни прояви, заложени в културния календар.

 - 5 -

 Не бива да подминаваме истината, че през последните години, читалищната дейност донякъде се измести от различните медии и интернет, но то трябва да продължи да съществува.

 Читалище»Напредък 1884» е член на Съюза на народните читалища, на фондация развитие «Читалища», на Съюза на библиотечните и информационни работници, а от 2016г. читалището е вписано под № 123 в Публичния регистър на народните читалища.

 Една от основните задачи, която стои пред читалищното ръководството е поддържането на **МАТЕРИАЛНАТА БАЗА.** През изминалата година се освежиха цоклите и колоните пред двата входа на сградата. Основен проблем пред ръководството на читалището остава непрекъснатите вандалски прояви на група ученици и младежи от града, които рушат подменените входните врати на салона и гримьорната от южната страна, драскат по стените и оставят трайни последици по фасадата на сградата. Неколкократно сме уведомявали местната власт и органите на властта, но последиците са видни….. Надяваме се, че съответните органи ще предприемат мерки за разрешаване на проблема. Не трябва да забравяме, че всяко отстраняване на вандалска проява е свързана със средства, а в повечето случаи да не казваме и винаги се заплаща от читалището. Материалната база е в сравнително добро състояние и не остава нищо друго, освен читалищните служители да продължат и за в бъдеще да се грижат най- прецизно за целия имот като тяхна собственост, с цел опазването му.

 Читалището се **ФИНАНСИРА** от държавна субсидия, която е регламентирана за субсидирана бройка. Общината отпуска допълнително еднократно по 450 лева за любителски състав и 260 лева за клубна дейност. Допълнителни средства в читалището постъпват от наеми, рента, членски внос, спечелени проекти,вход, дарения и спонсорство, но въпреки целесъобразните и ефективни разходи, които се правят, средствата са ограничени. Това наложи и блокиране на библиотечните бройки през последтните три години, останали от времето, когато Килифарево беше Община и след излизане на библиотечните работници в пенсионна възраст, тази дейност да се осъвместява от секретаря. Трудно е един служител да обслужва двете сгради, а и през времето когато е в служебна командировка или репетиция, библиотеката да е затворена. Затова с решение на настоятелството от началото на 2022 година бройката библиотекар се зае от млад, енергичен, ентусиазиран човек,с необходимия ценз за това, който ръководи и новосформирания клуб за изработване на предмети с квилинг и декупаж през този творчески сезон.

 - 6 -

 Финансовата дисциплина през отчетния период се спазва. От 2013г. счетоводството на читалището се води от счетоводна къща, като и Проверителната комисия редовно следи за нередности. До сега не са констатирани нарушения. Ежегодно се прави инвентаризация на имуществото и негодното и похабено се бракува.

 През годините Читалището се утвърди като устойчива, действаща институция, която има възможност и трябва да работи още по-добре за постигане на целите и утвърждаването му като обществено-значимо, защото хората имат нужда от него. Една многовековна нация като нашата, българската, е способна да оцелее през годините, само ако съумее да съхрани духа, ценностите и идеалите си.